पर्यटन प्रवर्द्धनका लागि साल्पा–सिलिचुङ क्षेत्रमा महोत्सव हुने
भोजपुर, खोटाङ, सोलुखुम्बु र सङ्खुवासभा जिल्लाको सङ्गमस्थल साल्पासिलिछो गाउँपालिका–५ दोभानेमा रहेको धार्मिक, सांस्कृतिक तथा पर्यटकीय क्षेत्र साल्पापोखरी र सिलिचुङ डाँडाको प्रचारप्रसार तथा उक्त क्षेत्रमा आन्तरिक एवम् बाह्य पर्यटक प्रवर्द्धनका लागि मेला महोत्सव हुने भएको  छ ।
गोकुल भुजेलभोजपुर, मङ्सिर १३ गते । भोजपुर, खोटाङ, सोलुखुम्बु र सङ्खुवासभा जिल्लाको सङ्गमस्थल साल्पासिलिछो गाउँपालिका–५ दोभानेमा रहेको धार्मिक, सांस्कृतिक तथा पर्यटकीय क्षेत्र साल्पापोखरी र सिलिचुङ डाँडाको प्रचारप्रसार तथा उक्त क्षेत्रमा आन्तरिक एवम् बाह्य पर्यटक प्रवर्द्धनका लागि मेला महोत्सव हुने भएको  छ ।समुन्द्री सतहदेखि तीन हजार ६७२ मिटर उचाइमा रहेको साल्पापोखरी र चार हजार १५३ मिटरको उचाइमा रहेको सिलिचुङ डाँडा धार्मिक, सांस्कृतिक तथा पर्यटकीय क्षेत्रमा चर्चित भए पनि पर्यटक आगमन थेरै भएकाले पर्यटक प्रवर्द्धनका लागि महोत्सवको आयोजना गरिएको हो ।उक्त क्षेत्रको विकास, संरक्षण, संवर्द्धन तथा प्रवर्द्धन गर्दै आएको साल्पासिलिचुङ संरक्षण तथा पर्यटन प्रवर्द्धन विकास केन्द्रले वार्षिक रूपमा मेल आयोजना गर्दै आएको छ ।केन्द्रका सदस्य वीरकुमार राईले वार्षिक रूपमा वैशाख, भदौ, कात्तिक र फागुनका पूर्णिमामा विशेष मेला आयोजना गर्दै आएको बताउनुभयो ।प्रसिद्ध धार्मिक तथा पर्यटकीय स्थल साल्पा पोखरी र सिलिचोङडाडाँमा पर्यटकको विकास गर्न आवश्यक रहेको सङ्घीय सांसद माया राई बताउनुहुन्छ । उहाँले यस क्षेत्रको धार्मिक, सामाजिक, सांस्कृतिक, आर्थिक विकासका लागि स्थानीय, प्रदेश र सङ्घीय सरकारले संयुक्त रूपमा सहकार्य गर्न आवश्यक रहेको समेत उल्लेख गर्नुभयो ।